# Forsøg med sanser

## **1. Følesansen**

Følesansen i huden er knyttet til mekanoreceptorer. Mekanoreceptorerne er placeret med forskellig tæthed forskellige steder på huden. Afprøv hvor tæt de sidder på fingerspidsens puder, på håndryggen og evt. på ryggen på følgende måde:

1. Forsøgspersonen kigger væk.
2. Hjælperen berører forsøgspersonen let med to stive børstehår. Hårene placeres lidt fra hinanden på huden, og forsøgspersonen angiver, om hun kan mærke et eller to hår. Ved at gentage forsøget med kortere afstand mellem hårene, finder hjælperen frem til netop den mindste afstand der er nødvendig, for at forsøgspersonen kan mærke at der er to hår.
3. Marker de to pletter med en tusch, og mål afstanden.
4. Gentag nu forsøget de andre steder på huden.
5. Hvad er årsagen til at der forskel på vores følsomhed de målte steder?
6. Hvorfor kan det være hensigtsmæssigt at der er disse forskelle?

## **2. Synssansen**

### **2.1 Den blinde plet**

1. Luk venstre øje og fokuser med højre øje på korset. Placer figuren ca. 12 cm fra øjet, og bevæg den langsomt væk. Pludseligt forsvinder pletten til højre.
2. Forklar ud fra øjets opbygning, hvorfor dette sker. (**se Yubio**)



### 

## **Smagssansen**

I lokalet er der stillet fire opløsninger frem, en sukker-, en salt-, en sur og en eddikeopløsning.

1. Afprøv smagsløgenes placering med en vatpind dyppet i hver af opløsningerne.
2. Hvordan kan man forklare, at receptorer kan være specifikke overfor bestemte kemiske forbindelser?

|  |  |
| --- | --- |
| **Smagstype** | **Smagsområde** |
| Sødt (sukkervand) |  |
| Salt (saltvand) |  |
| Surt (citronsaft) |  |
| Bittert (bitterstof) |  |